CELEX: C2004/179/06
Language: et
Date: 2004-07-10 00:00:00
Title: Kohtuasi C-189/04: Hagi, mille esitas 22. aprillil 2004 Kreeka Vabariik Euroopa Ühenduste Komisjon vastu

10.7.2004   
            
            
               ET
            
            
               Euroopa Liidu Teataja
            
            
               C 179/3
            
         
      HAGI, mille esitas 22. aprillil 2004 Kreeka Vabariik Euroopa Ühenduste Komisjon vastu
   (Kohtuasi C-189/04)
   (2004/C 179/06)
   Euroopa Ühenduste Kohus on saanud 22. aprillil 2004 hagi Euroopa Ühenduste Komisjoni vastu, mille on esitanud Kreeka Vabariik, keda esindavad välisministeeriumi ühenduse õiguse osakonna nõunik Panayiotis Milonopoulos ja Vasilios Kiriazopoulos riiklikust õigustalitusest, kes on valinud endale kohtudokumentide kättetoimetamise aadressi Kreeka saatkonnas asukohaga Marie-Adelaïde 27, Luxembourg.
   Kreeka Vabariik esitab Euroopa Kohtule järgmised nõuded:
   
               —
            
            
               Tühistada Kreekale vastava toetusprogrammi raames eraldatud summast Euroopa Ühenduste Komisjoni poolt kogusummas 1 653 298, 54 EUR tehtud tasaarvestus osaliselt summas 565 656, 80 EUR (välisministeeriumi osalemine Euroopa Liidu ühise diplomaatilise esinduse ehitamisel Aboujas Nigeerias);
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Kreeka Vabariik leiab, et komisjon ei arvestanud asjaoluga, et Kreeka Vabariik ei olnud täiendavat vastastikuse mõistmise memorandumit ratifitseerinud, mistõttu kohaldub see Kreeka Vabariigi osavõtuta Abouja II projektis.
   Samuti ei olnud kostjal piisavalt usku Kreeka Vabariigi poolsesse Abouja I projektis osalemisega tekkinud võlgade sisulisse tunnustamisse.
   Sellega seoses leiab Kreeka Vabariik, et Euroopa Ühenduste Komisjon rikkus põhimõtteid, mis reguleerivad sissenõudmise toiminguid, täpsemalt võlakohustuste arvestamist, likvideerimist ja kinnitamist, aga samuti tasaarvestuse teel sissenõudmist.
   Ülalmainitu valguses leiab Kreeka Vabariik, et kuivõrd komisjon väljastas tasaarvestuse teatise, rikkus ta õigusnorme, täpsemalt ühelt poolt määruse nr 3342/02 sätteid ja teiselt poolt algse vastastikuse mõistmise memorandumi artiklit 15.